**NATJEČAJ ZA UMJETNIKE**

***KNJIŽEVNICI I KNJIŽEVNOST U KARIKATURI***

Matica hrvatska raspisuje natječaj za umjetnike *Književnici i književnost u karikaturi*.

Cilj je natječaja podupiranje umjetničkog stvaralaštva i promocija književnosti i čitanja.

Na natječaj mogu biti prijavljeni gotovi radovi umjetnika s temom književnosti. Prijavitelj može poslati najviše dvije prijave. Stručno povjerenstvo izabrat će tri najbolja rada, kojima će dodijeliti tri novčane nagrade.

Nagrađeni i ostali izabrani radovi bit će izloženi u Galeriji Matice hrvatske na Drugom festivalu knjige u Matici hrvatskoj od 29. lipnja do 2. srpnja 2023.

**Prijava treba sadržavati:**

* ime i prezime autora
* podatke za kontakt, e-adresu i broj telefona.
* naslov rada na hrvatskom jeziku
* podatke o radu (tehnika i dimenzije)
* portfolio / poveznicu na mrežnu stranicu autora (nije obavezno)
* biografiju autora na hrvatskom jeziku (do jedne kartice teksta)
* u prijavi je potrebno naznačiti način dostave prihvaćenih radova u Galeriju Matice hrvatske.

Natječaj traje od 9. ožujka do 22. svibnja 2023.

Prijave s naznakom *Književnici i književnost u karikaturi* šalju se na e-adresu**: festival@matica.hr do 22. svibnja 2023. u 9 sati.** Na natječaj je potrebno poslati digitalnu fotografiju karikature, a ako se karikatura odnosi na radnju ili situaciju nekoga književnog djela, navesti na što se referira.

Autori radova o ishodu natječaja bit će obaviješteni e-poštom do 6. lipnja 2023.

Rezultati natječaja bit će objavljeni na www.matica.hr.